ควบคุมอาหาร เพื่อลด คอเรตเตอรอล ไขมันเลว แต่ปรากฎว่า คอเรตเตอรอล ลด 30 หน่วย ไขมันเลว ลด 18 หน่วย แต่ไขมันดีลดด้วย 17 หน่วย ทำไห้ไม่กล้าลดต่อ กลัวไขมันดีลดลงอีก รบกวนคุณแนะนำด้วนคะ อายุ 50 คะ ไม่แน่ใจว่าภาวะวัยทองด้วยหรือเปล่า ขอบคะ
สวัสดีค่ะ ภาวะไขมันในเลือดสูงเป็นภาวะที่มีไขมันในเลือดมาก จนอาจจะไปอุดตันตามเส้นเลือดต่างๆที่สำคัญเช่นบริเวณหัวใจทำให้หัวใจขาดเลือด หรือที่สมอง ก็จะทำให้เกิดสมองขาดเลือดจนเป็นอัมพฤกษ์ อัมพาตตามมาได้จึงจำเป็นต้องควบคุมระดับไขมันในเลือดให้อยู่ใกล้เคียงกบปกติมากที่สุด โดยไขมันในเลือดจะมีไขมันรวมที่ประกอบไปด้วยค่าไขมันดีและไขมันเลวปนกัน จึงต้องดูแต่ละค่าประกอบไปด้วยการลดอาหารที่มีไขมันสูงจะช่วยลดไขมันเลวลงได้ ส่วนเรื่องที่กังวลว่าไขมันดีก็ลดลงไปด้วยนั้น อาจจะต้องเลือกรับประทานอาหารที่มีไขมันดี HDL เช่น น้ำมันที่ให้กรดไขมันชนิดไม่อิ่มตัว เช่น น้ำมันมะกอก น้ำมันทานตะวัน น้ำมันรำข้าว น้ำมันถั่วลิสง ผักผลไม้กากใยสูงปลาที่มีกรดไขมันสูง เช่น แซลมอน ทูน่า แมคเคอเรล และซาร์ดีน ธัญพืช ข้าวกล้อง ข้าวโอ๊ต รำข้าว ถั่วเปลือกแข็ง เป็นต้นส่วนวัยทองนั้น อาจจะทำให้ไขมันดีลดลงไปด้วยได้จริง แต่หากดูแลสุขภาพดี ออกกำลังกายสม่ำเสมอ คุมน้ำหนัก รับประทานอาหารที่มีไขมันดีต่อสุขภาพก็น่าจะสามารถควบคุมระดับไขมันให้อยู่ในเกณฑ์ที่ดีได้ค่ะ